open-index/open-wikipedia-markdown huggingface dataset:
Curonian Nord vėjo jėgainių parkas

**Curonian Nord vėjo parkas** – planuojamas vėjo jėgainių parkas Baltijos jūroje, 30 km nuo Palangos, Lietuvos teritoriniuose vandenyse. Tai bus galingiausias vėjo jėgainių parkas Lietuvoje. Prognozuojama kad šis 700 MW galios vėjo jėgainių parkas pagamintų apie 3 TWh per metus, kas sudaro apie ketvirtadalį Lietuvos metinio elektros poreikio.

Planuojama pirminė projekto vertė – 1,83 mlrd. eurų. Vėliau vertė patikslinta apytiksliais skaičiavimais, kurie numatė vėjo parko statybos galėtų kainuoti apie 3 mln. eurų už megavatą (MW) – iš viso apie 2 mlrd. eurų.

## Istorija
2022 m. priimti teisės aktai, sudarantys galimybę skelbti jūrinių elektrinių vystytojų atrankos konkursus. Tų pačių metų pabaigoje paskelbta apie Lietuvos planus statyti du vėjo jėgainių parkus Baltijos jūros teritorijoje.

2023 m. liepos 7 d. oficialiai prasidėjo Lietuvos vyriausybės organizuojamas konkursas išrinkti investuotoją, kuriam bus suteiktas leidimas statyti ir eksploatuoti vėjo jėgainių parką. Pirminiais duomenimis Ignitis grupės dukterinė įmonė „Ignitis renewables“ kartu su tarptautine jūrinių vėjo parkų vystytoja „Ocean Winds“ už teisę vystyti parką pasiūlė 20 mln. eurų. 2023 m. spalio 12 d. „Ignitis renewables“ ir „Ocean Winds“ oficialiai paskelbti projekto vystytojais. 2025 m. spalio 10 d. paskelbta jog „Ignitis grupė“ išpirko visas „Ocean Winds“ antrinės grupės projekto akcijas ir tapo vienintele projekto vystytojais.

## Parengiamieji darbai
2023 m. birželį paviešinti Baltijos jūros dugno geologinių ir geotechninių tyrimų rezultatai, kurie patvirtino, jog išsirinkta teritorija yra tinkama jūros vėjo jėgainių parkui plėtoti. Tyrimo metu 136 km² ploto Baltijos jūros teritorijoje buvo išgręžti 22 gręžiniai, iš kurių 20 – iki 3 metrų, o dviejų gręžinių gylis siekė iki 100 metrų. Laboratorinių tyrimų metu nustatyta, kad visos teritorijos jūros dugno geologinė sandara yra nevienalytė. Silpni, purūs ir vandens prisotinti smėlingi gruntai yra paplitę vakarų-pietvakarių kryptimi, o šiaurės rytiniame ploto kampe dominuoja stiprus ir labai stiprus ledyninės kilmės gruntas. Inžineriniai geologiniai ir geotechniniai Baltijos jūros dugno tyrimai finansuoti jūrinio vėjo elektrinių parko plėtros parengiamiesiems darbams skirtomis Europos Sąjungos fondų lėšomis. Iš viso parengiamiesiems darbams numatyta 11,54 mln. eurų.

## Šaltiniai

## Nuorodos
* Oficiali svetainė
Akmenės geležinkelio stotis

:: *Ši geležinkelio stotis yra Ventos mieste. Apie stotį prie Ventos upės už Mažeikių žr. [[Ventos geležinkelio stotis]]*.

**Akmenės geležinkelio stotis** (iki 1932 m. ***Dabikinės geležinkelio stotis***) – geležinkelio stotis šiaurės vakarų Lietuvoje, Ventoje, Geležinkelio g. 1, miesto šiaurės rytinėje dalyje, Kužių–Mažeikių geležinkelio ruože. Nedidelis geležinkelio mazgas, kuriame nuo Šiaulių–Mažeikių geležinkelio išsišakoja pramoninis Akmenės–Karpėnų geležinkelis. AB „Orlen Lietuva“ ir „Akmenės cementas“ krovinių tranzito stotis, stoja keleiviniai traukiniai Mažeikiai–Panevėžys.

## Istorija

Stotis pastatyta 1871 m. nutiesus Liepojos–Romnų geležinkelio liniją kaip IV klasės geležinkelio stotis. 1908 m. čia keleiviams parduota 8520 bilietų, išsiųsta 190 asmeninių ir 1463 tarnybinės telegramos. 1932 m. pervadinta iš *[[Dabikinė]]s* į *Akmenės* stotį.

1949 m. atvesta atšaka į Akmenės cemento gamyklą – Akmenės–Karpėnų geležinkelis. Vėliau padidėjus krovinių srautams iš Mažeikių, Naujosios Akmenės ir Ventos pramonės įmonių, stotis išplėsta, nutiesta naujų kelių, 1989 m. pastatyti nauji stoties ir eismo valdymo tarnybų pastatai. Iki 1990 m. stotis buvo pavaldi TSRS Pabaltijo geležinkelių Šiaulių apygardai.

## Šaltiniai
Skuodo geležinkelio stotis

**Skuodo geležinkelio stotis** – buvusi geležinkelio stotis šiaurės vakarų Lietuvoje, vakariniame Skuodo miesto pakraštyje, Stoties skg. 18. Stotis yra Bajorų–Priekulės geležinkelio ruože. Tai nebenaudojama stotis: nors kadaise geležinkelis toliau ėjo iki Priekulės miestelio Latvijoje, tačiau Lietuvai ir Latvijai atgavus nepriklausomybę, linija buvo apleista, pirmiausia tarp Skuodo ir Priekulės, po to ir tarp Skuodo bei Darbėnų.

## Istorija

Prasidėjus I pasauliniam karui Lietuvą užėmė vokiečių kariuomenė ir, siekdama užtikrinti visapusišką kariuomenės aprūpinimą fronte, nusprendė nutiesti dvi pagrindines europinės geležinkelio vėžės linijas: iš Bajorų per Skuodą į latvių Priekulę ir iš Lauksargių į Radviliškį. Pirmiausia ėmė tiesti ruožą per Skuodą. Į Skuodą atvyko vokiečių inžinieriai ir specialistai, atvaryta 400 rusų belaisvių. 74 km ilgio linija pradėta tiesti 1915 m. liepos 11 d., baigta – spalio 1 d. Skuodą pasiekė rugsėjo 15 d. (kitais duomenimis rugsėjo 20 d.). 1915 m. atidaryta ir Skuodo stotis. Stotis buvo už 2,5 km nuo miestelio, todėl aplink stotį ėmė kurtis atskira gyvenvietė.

Pasibaigus karui, Bajorų–Priekulės geležinkelis atsidūrė dviejų valstybių – Lietuvos ir Latvijos teritorijose, o po 1923 m., prijungus Klaipėdos kraštą prie Lietuvos, tapo geležinkelio linijos Kaunas–Klaipėda dalimi. Skuode veikė Lietuvos geležinkelių policijos punktas. 1923 m. stotyje surašyti 8 gyventojai. Kadangi susisiekimas su Klaipėda buvo per Latviją, nuspręsta tiesti naują liniją iš Kužių į Kretingą. 1932 m. ją atidarius, Bajorų–Priekulės geležinkelio reikšmė sumenko. Skuodo ekonomika smuktelėjo, daugelis įmonių persikėlė į Telšius, emigravo dalis Skuodo žydų. 1937 m. pastatytas naujas dviejų aukštų stoties pastatas.

Sovietmečiu per stotį pravažiuodavo keletas prekinių traukinių per parą, kursuodavo keleiviniai traukiniai į Klaipėdą, Liepoją, Rygą. XX a. pabaigoje stoties svarba sumenko. 2001 m. kovo 25 d. nutrauktas keleivinių traukinių maršrutas Kretinga–Skuodas. 2009 m. gruodžio 15 d. uždarytas ir geležinkelis.

## Traukinių eismo tvarkaraštis

Keleivinių traukinių eismas stotyje pagal 1969 m. tvarkaraštį:

## Šaltiniai
Jack Savoretti

**Džovanis Edgaras Čarlzas Dželato–Savoreti** (*Giovanni Edgar Charles Galletto-Savoretti*, g. 1983 m. spalio 10 d.), geriau žinomas kaip **Jack Savoretti** – anglų atlikėjas, dainų autorius ir muzikantas. Debiutinis atlikėjo singlas „Without“ išleistas 2006 m. spalį, o albumas „Between the Minds“ – 2007 m. kovą. 2024 m. duomenimis, atlikėjas yra išleidęs aštuonis studijinius albumus, iš kurių naujausiasis, „Miss Italia“, išleistas 2024 m. gegužę.

## Diskografija
* *Between the Minds* (2007)
* *Harder Than Easy* (2009)
* *Before the Storm* (2012)
* *Written in Scars* (2015)
* *Sleep No More* (2016)
* *[[Singing to Strangers]]* (2019)
* *[[Europiana]]* (2021)
* *Miss Italia* (2024)

## Išnašos

## Nuorodos
* 
*
Europiana

**Europiana** – septintasis anglų atlikėjo ir dainų autoriaus Jack Savoretti studijinis albumas, išleistas 2021 m. birželio 25 d. Albumui pristatyti išleistas singlas „Who's Hurting Who“.

Albumas susilaukė teigiamų kritikų įvertinimų ir buvo komerciškai sėkmingas. Jungtinėje Karalystėje per pirmąją savaitę parduota 21 tūkstantis kopijų ir jis debiutavo pirmojoje albumų reitingų vietoje, tapdamas antruoju atlikėjo įrašu, pasiekusiu šią viršūnę.

## Dainų sąrašas

## Išnašos
Priekulės geležinkelio stotis

**Priekulės geležinkelio stotis** – geležinkelio stotis vakarų Lietuvoje, Priekulės mieste, Geležinkelio g. 1, šiaurės vakariniame miesto pakraštyje. Stoja keleiviniai traukiniai Klaipėda–Šilutė.

Stoties kompleksas svarbus kaip specifinio kultūrinio ir technologinio paveldo vertybė (Nr. ). Stotis išlaikiusi aiškias funkcines zonas. Kompleksui priklauso stoties pastatas, I ir II geležinkelininkų namai, vandens bokštas, sandėlis, 2 ūkiniai pastatai. Visi senieji pastatai įdomūs savo architektūra kaip regioninės stilistikos ir tuometinės valdinės architektūros pavyzdžiai. Išliko senoji komplekso struktūra, kompleksas išvengė didesnių pokyčių ir liko vienu iš autentiškiausių ir įspūdingiausių objektų Mažosios Lietuvos etnokultūriniame regione.

## Istorija

1871–1875 m. per Priekulę nutiestas Klaipėdos–Tilžės geležinkelis. 1875 m. Gleicho žemėje pastatyta prabangi Priekulės geležinkelio stotis, kurios I aukšte veikė keleivių laukiamoji salė, šalia – bufetas. Stotis pastatyta pagal tipinį vokiečių geležinkelio stočių projektą. Priešais geležinkelio stotį dvarininkas Šperberis užsodino mišką, kuriame augo sidabrinės eglės. Prieškariu per Priekulę važiuodavo 4 maršrutiniai traukiniai iš Klaipėdos į Tilžę. Apie 1936 m. stotyje uždarytas bufetas.

Ieva Simonaitytė šiuo geležinkeliu taip pat yra keliavusi, manoma, kad traukiniu ji išvyko gydytis į Unguros (Angerburgo) ligoninę. Taip pat E. Barauskienės knygoje apie Ievą Simonaitytę „Vyžeikių karalienė“ minima, kad ji iš Šilokarčemos, kurioje buvo susitikusi su mylimuoju Martynu, traukiniu keliavo pas Dūdjonius (mamos sesers šeimą) į Vilkyčius, bet užsisvajojusi juos pravažiavo ir nuvyko į Priekulę.


Priekule 1915b.jpg | Stotis 1915 m.
Am Bahnhof Priekule, 1995.jpg | Stoties prieigos 1995 m.
Priekule 2023d.jpg | Senųjų užrašų likučiai ant stoties pastato 2023 m.


## Šaltiniai
Šiaurinis lipikas

**Šiaurinis lipikas** (*Galium boreale*) – raudinių (*Rubiaceae*) šeimos daugiametis augalas.

Rūšis paplitusi beveik visoje Europoje, Vakarų Sibire, Rytų Azijoje, Kaukaze, Turkijoje, Irane, Afganistane, Grenlandijoje, Aliaskoje, didžiojoje Kanados ir JAV dalyje.

Augalas 0,2–0,5 m aukščio. Lapai 2–8 mm pločio, 10–30 mm ilgio, linijiškai lancetiški. Žiedynas siauros piramidės pavidalo. Vaisiai apaugę šereliais, labai retai pliki. Žydi birželio–rugpjūčio mėnesiais.

Auga pievose, pamiškėse, retuose miškuose. Lietuvoje dažnas.

Šiaurinis lipikas pasižymi kvapiu šienu, todėl naudotas čiužiniams kimšti.


69 Galium boreale.jpg|Požymiai
Galium boreale - Zakraj, Bloke 1.jpg|Žiedynas
Galium boreale - värvmadar Keilas.jpg|Augalo profilis
Northern Bedstraw (Galium boreale) (9175176886).jpg|Augavietėje (Viskonsinas, JAV)


## Šaltiniai
Cihat Arslan

**Džichatas Arslanas** (g. 1970 m. vasario 9 d.) – buvęs futbolininkas, kitados Turkijos U-21 rinktinės saugas. Vėlesniais metais dirbo treneriu.

## Karjera
### Žaidėjo karjera
Karjerą pradėjo	Gömeçspor, tęsė Ayvalıkgücü Belediyespor. 1990–1993 m. atstovavo Karşıyaka, 1993–1997 m. – Galatasaray. Pastarieji nuomos pagrindais skolino žaidėją Eskişehirspor (1995–1996), Zeytinburnuspor (1996–1997). 1997–1998 m. sezone atstovavo Gaziantepspor, o 1998–2002 m. – Yozgatspor, kuriame sužaidė daugiau nei šimtą rungtynių. 2002–2003 m. priklausė Kayserispor. O 2003–2004	m. sezone atstovavo Kocaelispor. 2004–2005 m. rungtyniavo İstanbul B.B. (), o 2005–2008 m. atstovavo Kasımpaşa SK.
### Trenerio karjera
Baigęs futbolininko karjerą ėmėsi trenerio veiklos. 2008–2009 m. sezone tapo Kasımpaşa SK trenerio asistentu. 2010 m. tapo Kocaelispor vyr. treneriu, 2010 m. –	Eyüpspor, 2011 m. –	Boluspor, 2011–2012	m. Göztepe SK, 2012–2013 m. – Karşıyaka SK, 2013–2014 m. – İstanbul B.B., 2014–2015 m. – Şanlıurfaspor, 2015 m. – Balıkesirspor, 2015–2016	m. – Akhisarspor, 2018 m. –	Karşıyaka SK, 2018 m. – Adanaspor, 2018–2019 m. – Akhisarspor, 2019 m. – NK Čelik Zenica (Bosnija), 2020 m. – Manisa FK, 2020–2021	m. – Balıkesirspor, 2021 m. – Kasımpaşa SK, 2022 m. – Yeni Malatyaspor. 

2023 m. kovo mėn. paskirtas FK Shkupi (Šiaurės Makedonija) strategu. 2022–2023 m. sezone liko antroje vietoje. Pateko į 2023–2024 m. Konferencijų lygos atrankos turnyrą. Burtai lėmė, kad „Shkupi“ klubo varžovais tapo Kauno rajono FC Hegelmann. Pirmame atrankos etape pirmosios komandų rungtynės vyko 2023 m. liepos 13 d. Kaune, o liepos 20 d. atsakomosios rungtynės numatytos Šiaurės Makedonijoje. Kaune Shupi sutriuškino varžovus rezultatu 5:0. Net keturis įvarčius pelnė jamaitietis Renaldo Cephas. Atsakomosios rungtynės įvyko 2023 m. liepos 20 d. Makedonijoje ir baigėsi nulinėmis lygiosiomis. Bendras dviejų rungtynių rezultatas buvo 5:0 „Shkupi“ naudai, tad jie pateko į kitą etapą, o FC Hegelmann baigė pasirodymą Europoje.

## Rinktinė
Kitados atstovavo Turkijos U-21 rinktinei. 1991 m. debiutavo ir U-21 rinktinėje sužaidė trejas rungtynes.

## Pasiekimai

## Išnašos

## Nuorodos
* Transfermarkt (apie žaidėją)
* Transfermarkt (apie trenerį)
Wolf Alice

**Wolf Alice** – anglų roko grupė iš Londono, susiformavusi 2010 m. kaip duetas, kurį sudarė vokalistė Ellie Rowsell bei gitaristas Joff Oddie. 2012 m. prie grupės prisijungė bosistas Theo Ellis bei būgnininkas Joel Amey.

Grupė debiutinį koncertą sugrojo 2010 m gruodį, o debiutinį singlą „Fluffy“ išleido 2013 m. vasarį. Debiutinis grupės albumas „My Love Is Cool“ išleistas 2015 m. birželį. 2023 m. duomenimis, grupė yra išleidusi tris studijinius albumus, iš kurių naujausiasis, „Blue Weekend“, išleistas 2021 m. birželį.

## Grupės nariai
**Dabartiniai nariai**
* Ellie Rowsell – vokalas, gitara, klavišiniai, sintezatorius, pianinas (2010–dabar)
* Joff Oddie – gitara, smuikas, sintezatorius, pritariamasis vokalas (2010–dabar)
* Theo Ellis – bosinė gitara, sintezatorius, pritariamasis vokalas (2012–dabar)
* Joel Amey – būgnai, perkusija, sintezatorius, pritariamasis vokalas (2012–dabar)

**Koncertinėss grupės nariai**
* Ryan Malcolm – klavišiniai, sintezatorius, pianinas, perkusija, pritariamasis vokalas (2021–dabar)

**Buvę nariai**
* Sadie Cleary – bosinė gitara (2010–2012)
* James DC – būgnai (2010–2012)

## Diskografija
**Studijiniai albumai**

* *My Love Is Cool* (2015)
* *Visions of a Life* (2017)
* *[[Blue Weekend]]* (2021)

## Išnašos

## Nuorodos
* 
*
Blue Weekend

**Blue Weekend** – trečiasis anglų alternatyviojo roko grupės „Wolf Alice“ studijinis albumas, išleistas 2021 m. birželio 4 d. Albumui pristatyti išleisti keturi singlai: „The Last Man on Earth“, „Smile“, „No Hard Feelings“ ir „How Can I Make It Ok?“.

Albumas susilaukė didelio kritikų pripažinimo ir buvo komerciškai sėkmingas. Jungtinėje Karalystėje per pirmąją savaitę parduota virš 36 tūkstančių kopijų ir jis debiutavo pirmojoje albumų reitingų vietoje, tapdamas pirmuoju grupės įrašu, pasiekusiu šią viršūnę. 2022 m. liepos mėnesio duomenimis, Jungtinėje Karalystėje parduota per 100 tūkstančių kopijų ir albumas tapęs auksiniu.

## Dainų sąrašas
Visų dainų autoriai – Ellie Rowsell, Joff Oddie, Theo Ellis ir Joel Amey.

## Kūrybinė grupė
**Wolf Alice**
* Ellie Rowsell – vokalas, gitara, pianinas, bosinė gitara, elektronikos programavimas, melotronas, sintezatorius, elektrinis pianinas, styginių instrumentų aranžuotės
* Joff Oddie – gitara, pianinas, pritariamasis vokalas, metalofonas, elektronikos programavimas, sintezatorius, plojimai, elektrinis kontrabosas, bosinė gitara, tenorinė gitara, dvylikastygė gitara, klasikinė gitara, akustinė gitara
* Theo Ellis – bosinė gitara, elektronikos programavimas
* Joel Amey – būgnai, perkusija, sintezatorius, pritariamasis vokalas, gitara, stilofonas, elektronikos programavimas, plojimai

**Papildomi muzikantai**
* Owen Pallett – styginių instrumentų aranžuotės, smuikas, altas
* Iain Berryman – idiofonas, elektronikos programavimas, klavišiniai, trimitas
* Joel Workman – elektrinis kontrabosas
* Michael Peter Olsen – violončelė
* Markus Dravs – elektronikos programavimas, sintezatorius

**Techninis personalas**
* Markus Dravs – prodiusavimas
* Iain Berryman – garso inžinerija, papildomas prodiusavimas
* Joel Workman – garso inžinerijos pagalba ; papildoma garso inžinerija 
* Charlie Andrew – vokalo prodiusavimas ; papildomas vokalo prodiusavimas ; papildomas vokalo įrašymas 
* Mark "Spike" Stent – garso suvedimas
* Matt Wolach – garso suvedimo pagalba
* Ted Jensen – garso dizainas

**Dizainas**
* Jordan Hemingway – meninė kryptis, fotografijos
* Jamie Reid – meninė kryptis
* Aiden Miller – dizainas

## Išnašos
E41 (vandens kelias)

**E41** – tarptautinės reikšmės vidaus vandenų laivybos kelias Nemuno upėje, Lietuvoje. Kelias jungią Klaipėdos valstybinį jūrų uostą ir Kauno krovinių uostą. Bendrasis kelio ilgis – 291,2 km. Navigacija trunka iki 206 parų (balandžio 16 – lapkričio 7 d.), priklausomai nuo atskirų ruožų navigacijos trukmės.

Iki 2023 m. pabaigos planuojama kelią modernizuoti ir pritaikyti elektrinėms baržoms. Projekto vertė – 28 mln. eurų.

## Istorija
2006 m. „Vidaus vandens kelių direkcijos“ užsakymu buvo atlikta galimybių studija „Kompleksinis vidaus vandenų kelio Nemuno upe ir Kuršių mariomis Klaipėda–Kaunas sutvarkymas pritaikant krovininei ir keleivinei laivybai“. 2010 m. studija buvo papildyta. Įvertinant vidaus vandenų kelių tinklo sujungimo su Klaipėdos valstybiniu jūrų uostu bei integracijos į Vakarų Europos vidaus vandenų kelių tinklą perspektyvas, nuspręsta, kad tarptautinės reikšmės vidaus vandenų kelią E41 Nemuno upe ir Kuršių mariomis ekonominiu požiūriu tikslinga modernizuoti. Kuriant reikiamą infrastruktūrą tarptautinės reikšmės vidaus vandenų kelyje E41 Nemunu ir Kuršių mariomis, pagal parengtą techninę dokumentaciją buvo suplanuota pastatyti krovininę prieplauką Kaune, Marvelėje. Kauno miesto taryba pritarė, kad būtų rengiami Bendrojo plano pakeitimai, atveriantys kelią Kauno krovinių uosto statyboms.

2019 m. Klaipėdos universitetas sudarė kelio skaitmeninį modelį.

## Techniniai pajėgumai
Kelio E41 ruožui Klaipėda–Jurbarkas nustatyti šie matmenys: laivų ilgis – 100 m, plotis – 10 m, kelio gylis – 1,50 m; ruožui Jurbarkas–Kaunas: laivų ilgis – 100 m, plotis – 10 m, kelio gylis – 1,20 m.

## Taip pat skaitykite
* Sąrašas:Lietuvos vandens keliai

## Šaltiniai

## Nuorodos
* VVKD oficiali svetainė
Papilės geležinkelio stotis

**Papilės geležinkelio stotis** – geležinkelio stotis šiaurės vakarų Lietuvoje, Papilės miestelyje, Nepriklausomybės g. 149. Stotis yra Kužių–Mažeikių geležinkelio ruože, daugiausia skirta traukiniams prasilenkti vieno kelio linijoje. Stoja keleiviniai traukiniai Panevėžys–Mažeikiai.

Ant stoties rūmų yra atminimo lenta 1941 ir 1944–1951 m. iš čia ištremtų ir išvežtų į lagerius Akmenės rajono gyventojų atminimui, atidengta 1999 m.

## Istorija

Stotis pradėjo veikti 1871 m. rugsėjo 14 d., kai prasidėjo traukinių eismas geležinkeliu Liepoja–Kaišiadorys. Stotis priskirta V klasei, čia pastatytas medinis vieno aukšto keleivių namas. Prie stoties pastatytas grūdų sandėlis-magazinas, po I pasaulinio karo jame laikyti Lietuvos kariuomenės reikmenys ir amunicija. 1905 m. stočiai priklausė 2833 varstai kelių, buvo 40 kvadratinių sieksnių keleivių namas, su išoriniu pasauliu siejo 4 laidai ir 1 telegrafo aparatas. 1913 m. buvo 13 darbuotojų, parduoti 22659 bilietai keleiviams, pakrauta 188 tūkst. pūdų krovinių. 

Apie 1922 m. Lietuvos kariams bekraustant sandėlio sprogmenis, nukrito ir sprogo vienas sviedinys, sukėlęs ir kitų sviedinių detonaciją. Dėl sprogimų į viršų išlėkė ir visas didžiulio pastato stogas, žuvo keli kariai. Iki II pasaulinio karo pastatyti prekių sandėliai, jie priklausė „Lietūkiui“. Tarpukariu stotyje veikė bufetas, uždarytas apie 1936 m.

1941 m. birželio 14 d. ir po karo sovietų valdžia stotį naudojo tremiamų šio krašto gyventojų grūdimui į vagonus.

Po 1990 m. tarnauja tik kaip keleivių laipinimo ir sąstatų prasilenkimo punktas, kadangi prekių srautai neformuojami. XX a. pabaigoje suremontuotas stoties pastatas. 1999 m. atidengta atminimo lenta tremtiniams.

## Šaltiniai
Viekšnių geležinkelio stotis

**Viekšnių geležinkelio stotis** – geležinkelio stotis šiaurės vakarų Lietuvoje, 3 km į šiaurę nuo Viekšnių miesto, Rekečių kaime. Stotis yra Kužių–Mažeikių geležinkelio ruože. Skirta traukiniams prasilenkti vienkelėje linijoje, aptarnauja pietuose esantį Viekšnių miestelį. Stoja keleiviniai traukiniai Panevėžys–Mažeikiai.

## Istorija

Profesorius Mykolas Biržiška rašė, kad 1868 m. projektuojant Liepojos–Romnų geležinkelį, inžinieriai reikalavę iš Viekšniuose gyvenusių žydų 300 rublių kyšio, už kurį žadėjo kelią nutiesti per miestelį, bet jo negavę, stotį suplanavo už 3 km nuo Viekšnių centro. Žydai esą nedavę kyšio dėl to, kad manę, jog geležinkelis vis tiek eisiąs pro jų miestą.

1871 m. atidaryta stotis, buvusi pusiaukelėje tarp Dabikinės ir Mažeikių stočių. Stotis priskirta V klasei, joje pastatytas medinis keleivių namas, buvęs vieno aukšto. Aplink stotį ėmė kurtis miestelis, bet su Viekšniais nesuaugo.

1905 m. stovėjo medinis keleivių namas, prie jo buvo ledainė ir peronas. Dar vienas namas stovėjo tarp kelių. Stotis buvo sujungta 4 telegrafo laidais, turėjo 1 telegrafo aparatą. Geležinkelininkams gyventi stovėjo du mediniai namai, apšildomi 11 krosnių. Geležinkelininkai naudojosi 2 šuliniais ir 3 paplavų duobėmis.

1920 m. stoties pastate laikinai įsikūrė Rekečių pradinė mokykla. 1923 m. stoties gyvenvietėje surašyti 44 gyventojai.

## Šaltiniai

## Nuorodos
*
Life by Misadventure

**Life by Misadventure** – antrasis britų atlikėjo ir dainų autoriaus Rag’n’Bone Man studijinis albumas, išleistas 2021 m. gegužės 7 d. Albumui pristatyti išleisti du singlai: „All You Ever Wanted“ ir „Anywhere Away from Here“.

Nepaisant vidutiniškų kritikų įvertinimų, albumas buvo komerciškai sėkmingas. Jungtinėje Karalystėje per pirmąją savaitę parduota virš 42 tūkstančių kopijų ir jis debiutavo pirmojoje albumų reitingo vietoje, tapdamas antruoju atlikėjo įrašu, pasiekusiu šią viršūnę. 2021 m. rugjūčio mėnesio duomenimis, Jungtinėje Karalystėje parduota per 100 tūkstančių kopijų ir albumas tapęs auksiniu.

## Dainų sąrašas
Visas dainas prodiusavo Rag’n’Bone Man, Ben Jackson-Cook ir Mike Elizondo, išskyrus „Old Habits“, prodiusuotą be Elizondo.

## Kūrybinė grupė
**Muzikantai**
* Rag’n’Bone Man – vokalas (visos dainos), gitara (14)
* Mike Elizondo – akustinė bosinė gitara (1), akustinė gitara (3, 10), bosinė gitara (3), elektronikos programvimas (3, 4, 6, 8, 11), sintezatorius (3, 4, 6–9, 11), elektrinė gitara (7–10, 13)
* Wendy Melvoin – akustinė gitara (1, 2, 6–13), elektrinė gitara (3–7, 9, 11–13, 15), mandolina (10), ukulėlė (12)
* Desri Ramus – pritariamieji vokalai (1, 7, 10, 12–14)
* Sylvia Mwenze – pritariamieji vokalai (1, 7, 12–14)
* Daru Jones – būgnai (1, 3, 4, 6–13)
* Bill Banwell – elektrinė gitara (1), bosinė gitara (2–13, 15)
* Ben Jackson-Cook – pianinas (1, 3–7, 9, 11–15), elektronikos programavimas (3, 4), sintezatorius (3, 4)
* Peter Josef – pritariamieji vokalai (2–6, 9–13, 15)
* Peter Gregson – styginiai instrumentai (2)

**Techninis personalas**
* Chris Gehringer – garso dizainas
* Adam Hawkins – garso suvedimas (1–5, 7, 9–15)
* Jacquire King – garso suvedimas (6)
* Shawn Everett – garso suvedimas (8)
* Lawson White – garso inžinerija (1–13, 15)
* Jamie Sickora – garso inžinerija (1–7, 9–13, 15), garso inžinerijos pagalba (8)
* Jamie Tinsley – garso inžinerija (14)
* Erica Block – garso inžinerijos pagalba (1–13, 15)
* Zachary Stokes – garso inžinerijos pagalba (1–13, 15)
* Doug Clarke – garso inžinerijos pagalba (1–7, 9–)

## Išnašos
2023 m. pasaulio fechtavimo čempionatas

**2023 m. pasaulio fechtavimo čempionatas** – 83-asis geriausių pasaulio fechtavimo sportininkų čempionatas, kuris vyko liepos 22 d. – liepos 30 d. Italijos mieste Milane.

## Vyrai

## Moterys

## Medalių lentelė

## Lietuva čempionate

;Individualios varžybos

## Šaltiniai

## Nuorodos
* Oficiali svetainė
Typhoons

**Typhoons** – trečiasis anglų roko grupės „Royal Blood“ studijinis albumas, išleistas 2021 m. balandžio 30 d. Albumui pristatyti išleisti trys singlai: „Trouble's Coming“, „Typhoons“ ir „Limbo“, o jame skambanti muzika jungia grupei įprasta alternatyviojo ir sunkiojo roko skambesį su dance-rock ir disko elementais.

Albumas susilaukė teigiamų kritikų įvertinimų ir buvo komerciškai sėkmingas. Jungtinėje Karalystėje albumas pasiekė pirmąją albumų reitingo vietą ir tapo trečiuoju grupės įrašu, pasiekusiu šią viršūnę.

## Dainų sąrašas
Visų žodžių autorius Mike Kerr, visą muziką sukūrė „Royal Blood“, išskyrus, kur išskirta.

## Kūrybinė grupė
**Royal Blood**
* Mike Kerr – bosinė gitara, klavišiniai, vokalas, pritariamasis vokalas, klavinetas, terevoksas
* Ben Thatcher – būgnai, perkusija

**Papildomi muzikantai**
* Bobbie Gordon – pritariamasis vokalas 
* Jodie Scantlebury – pritariamasis vokalas 

**Techninis personalas**

* Royal Blood – prodiusavimas 
* Paul Epworth – papildomas prodiusavimas , prodiusavimas 
* Riley Macintyre – garso inžinerija , vokalo prodiusavimas , garso suvedimas 
* Pete Hutchings – garso inžinerija , garso suvedimas 
* Matt Wiggins – papildoma garso inžinerija , garso inžinerija 
* Claude Vause – garso inžinerijos pagalba 
* Marcus Locock – garso inžinerijos pagalba 
* Matty Green – garso suvedimas 
* Luke Pickering – garso inžinerijos pagalba 
* Josh Homme – prodiusavimas 
* Mark Rankin – garso inžinerija 
* Justin Smith – garso inžinerijos pagalba 
* Joe LaPorta – garso dizainas

## Išnašos
Surrounded by Time

**Surrounded by Time** – 41–asis Velso atlikėjo Tom Jones studijinis albumas, išleistas 2021 m. balandžio 23 d. Albumui pristatyti išleisti keturi singlai: „Talking Reality Television Blues“, „No Hole in My Head“, „One More Cup of Coffee“ ir „Pop Star“, o jame skamba atlikėjo atliekami kitų daininikų ar grupių koveriai.

Albumas susilaukė teigiamų kritikų įvertinimų ir buvo komerciškai sėkmingas. Jungtinėje Karalystėje per pirmąją savaitę parduota virš 14 tūkstančių kopijų ir jis debiutavo pirmojoje albumų reitingo vietoje, tapdamas ketvirtuoju atlikėjo įrašu, pasiekusiu šią viršūnę.

## Dainų sąrašas

## Išnašos
Californian Soil

**Californian Soil** – trečiasis anglų grupės „London Grammar“ studijinis albumas, išleistas 2021 m. balandžio 16 d. Albumui pristatyti buvo išleisti keturi singlai: „Baby It's You“, „Californian Soil“, „Lose Your Head“ ir „How Does It Feel“.

Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas antruoju grupės įrašu, pasiekusiu šią viršūnę.

## Dainų sąrašas
Visų dainų autoriai – Hannah Reid, Daniel Rothman ir Dominic Major, išskyrus, kur išskirta.

## Kūrybinė grupė
**London Grammar**
* Hannah Reid – vokalas, klavišiniai, elektronikos programavimas
* Daniel Rothman – gitara, klavišiniai, elektronikos programavimas
* Dot Major – būgnai, klavišiniai, elektronikos programavimas

**Papildomi muzikantai**

* Sally Herbert – styginių instrumentų aranžuotės, dirigavimas 
* Olli Cunningham – orkestro priežiura
* Everton Nelson – styginių instrumentų vadovas, smuikas 
* Bruce White – altas 
* Claire Orsler – altas 
* Rachel Robson – altas 
* Alison Dods – smuikas 
* Ian Humphries – smuikas 
* Julia Singleton – smuikas 
* Marianne Haynes – smuikas 
* Richard George – smuikas 
* Rick Koster – smuikas 
* Warren Zielinski – smuikas 
* Chris Laurence – kontrabosas 
* Chris Dorsey – violočnelė 
* Ian Burdge – violočnelė 
* Tony Woollard – violočnelė 
* Kirsty Mangan – styginių instrumentų aranžuotės, klavišiniai ; altas, smuikas 
* Rachael Lander – violočnelė 
* Andy Marshall – kontrabosas 
* Vula Malinga – pritariamasis vokalas 
* Sharlene Hector – pritariamasis vokalas 
* Mike Hough – pritariamasis vokalas 
* Phebe Edwards – pritariamasis vokalas 
* Brendan Reilly – pritariamasis vokalas 
* George FitzGerald – sintezatorius, garso efektai ; papildomas elektronikos programavimas 
* Hal Ritson – gitara 
* Steve Mac – klavišiniai 
* Chris Laws – būgnai 
* My Riot – papildomas elektronikos programavimas 
* Hoskins – papildomas elektronikos programavimas 

**Techninis personalas**

* Robbie Nelson – styginių instrumentų įrašymas 
* London Grammar – prodiusavimas
* Charlie Andrew – prodiusavimas 
* George FitzGerald – prodiusavimas ; papildomas prodiusavimas 
* Steve Mac – prodiusavimas 
* My Riot – papildomas vokalo įrašymas 
* Tom Elmhirst – garso suvedimas 
* Matthew Scatchell – garso inžinerija 
* Nathan Boddy – garso suvedimas 
* Serban Ghenea – garso suvedimas 
* John Hanes – garso inžinerija 
* Matt Wiggins – garso inžinerija 
* Jay Pocknell – garso inžinerija 
* Dann Pursey – garso inžinerija 
* Chris Laws – garso inžinerija 
* Chris Gehringer – garso dizainas

**Dizainas**
* Crowns & Owls – meninė kryptis, fotografijos
* Catalogue – grafinis dizainas

## Išnašos
Dovydas Rimkus

**Dovydas „Rimkenzo“ Rimkus** (g. 1999 m. vasario 19 d.) – Lietuvos kikboksininkas ir mišrių kovos menų kovotojas, kovojantis ONE FC organizacijoje. Jis yra daugkartinis „Bushido SWAT“ turnyrų nugalėtojas.

Jo ūgis yra 1,81 m, o sveria – 70 kg. Jo rankų ilgis (atstumas tarp pilnai ištiestų rankų pirštų galų) yra 1,90 m.

## Karjera
Jis yra 2016 m. „Baltic Muay Thai open“ vicečempionas.

2021 m. lapkričio 12 d. jis debiutavo ONE FC, dvikovoje prieš Zhang Chunyu. Po įtemptos rungties D. Rimkus laimėjo teisėjų nuosprendžiu.

2022 m. sausio 28 d. dvikovoje prieš rusą Ivaną Kondratevą, trečiajame raunde, priešininkui pataikius smūgį iš kairės rankos, nokautu pralaimėjo.

## Nuorodos

* D. Rimkaus ONE FC profilis

## Išnašos
Jazz Richards

**Ešlis Darelas Džiazas Ričardsas** (Ashley Darel Jazz Richards; g. 1991 m. balandžio 12 d.) – Velso futbolininkas, gynėjas, saugas; kitados atstovavęs šalies jaunimo bei Velso nacionalinei rinktinei.

## Karjera
2009 m. pradėjo futbolininko karjerą Swansea City AFC. Nuomos pagrindais rungtyniavo Crystal Palace FC (Anglija), Huddersfield Town AFC (Velsas), Fulham FC (Anglija).

Nuo 2015 m. vasaros priklausė Fulham FC (Anglija). Atstovavo šiam klubui 2015–2016 m. sezone.

2016 m. perėjo į Cardiff City FC (Velsas). Buvo pasirašyta trejų metų sutartis.

Nuo 2021 m. kovo 6 d. atstovavo Haverfordwest County AFC (Velsas). Sutartis buvo pasirašyta iki sezono pabaigos. 2022 m. gegužės 22 d. sutartis buvo pratęsta. 2022–2023 m. sezone klubas liko septintoje vietoje, tačiau laimėjo atkrintamąsias dėl vietos Europoje. Pateko į 2023–2024 m. Konferencijų lygos atrankos turnyrą. Burtai lėmė, kad „Shkendija“ iš Šiaurės Makedonijos tapo varžovais. Pirmosios rungtynės išvykoje baigėsi varžovų pergale 1-0. Atsakomosios rungtynės įvyko 2023 m. liepos 20 d. Kardife. Po pagrindinio laiko pirmavo velsiečiai (1-0), tad buvo žaidžiamas pratęsimas. Rezultatas nepakito ir rungtynių baigtis sprendėsi baudinių serijos metu. „Mėlynieji paukštukai“ baudinius mušė pirmieji. Seriją pradėjo Denas Hokinsas ir nepataikė, varžovai smūgiavo tiksliai, antrą velsiečių progą realizavo Džiasas Ričardsas, o vėliau dramatiškoje ir permainingoje serijoje Velso klubui pavyko palaužti varžovus. Rungtynių didvyriu tapęs vartininkas Zekis Džounsas atmušė net tris varžovų smūgius.

## Rinktinės
Kitados atstovavo jaunimo rinktinėms. 2008–2009 m. žaidė Velso U-17 rinktinėje, 2009–2012 m. – Velso U-21 rinktinėje.

2012 m. gegužės 27 d. debiutavo nacionalinėje rinktinėje draugiškose rungtynėse prieš Meksiką. Meksikiečiai nugalėjo rezultatu 2:0.

### Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* Globalsportsarchive
Dan Hawkins

**Denas Hokinsas** arba **Danielis Tomasas Hokinsas** (Daniel Thomas Hawkins; g. 2001 m. balandžio 22 d.) – Velso futbolininkas, puolėjas; kitados atstovavęs šalies jaunimo rinktinei.

## Karjera
2019 m. pradėjo futbolininko karjerą Salford City FC. Nuo 2019 m. rugsėjo nuomos pagrindais rungtyniavo Marine AFC. Vėliau perleistas Stafford Rangers klubui. Po 2020–2021 m. sezono tapo žinoma, kad žaidėjas palieka Salford City FC.

2021 m. liepos mėn. pasirašė sutartį su Finn Harps FC (Airija). 2021 m. atstovaudams klubui sužaidė vienuolika lygos rungtynių (Premjer divizionas).

2022 m. sezone atstvavo kitam Airijos klubui Shelbourne FC. 2022 m. atstovaudams klubui sužaidė penkerias lygos rungtynių (Premjer divizionas).

Nuo 2023 m. kovo mėn. atstovavo Haverfordwest County AFC (Velsas). 2022–2023 m. sezone klubas liko septintoje vietoje, tačiau laimėjo atkrintamąsias dėl vietos Europoje. Pateko į 2023–2024 m. Konferencijų lygos atrankos turnyrą. Burtai lėmė, kad „Shkendija“ iš Šiaurės Makedonijos tapo varžovais. Pirmosios rungtynės išvykoje baigėsi varžovų pergale 1-0. Atsakomosios rungtynės įvyko 2023 m. liepos 20 d. Kardife. Po pagrindinio laiko pirmavo velsiečiai (1-0), tad buvo žaidžiamas pratęsimas. Rezultatas nepakito ir rungtynių baigtis sprendėsi baudinių serijos metu. „Mėlynieji paukštukai“ baudinius mušė pirmieji. Seriją pradėjo Denas Hokinsas ir nepataikė, tačiau dramatiškoje ir permainingoje serijoje Velso klubui pavyko palaužti varžovus. Rungtynių didvyriu tapęs vartininkas Zekis Džounsas atmušė net tris varžovų smūgius.

## Rinktinės
Kitados atstovavo jaunimo rinktinėms. 

## Išnašos

## Nuorodos
* SOCCERWAY
* Transfermarkt
* Globalsportsarchive
Zac Maxwell Jones

**Zekas Maksvelas Džounsas** (*Zac Maxwell Jones*; 2000 m. lapkričio 27 d.) – Naujosios Zelandijos futbolininkas, vartininkas.

## Karjera
Wellington Phoenix sistemos auklėtinis. Atstovavo šio klubo jaunimo ekipoms, nuo 2017 m. žaidė dublerių ekipoje. Naujosios Zelandijos Premiership sužaidė dvidešimt penkerias rungtynes. Pagrindinėje ekipoje oficialių rungtynių nežaidė.

2020–2021 m. sezone atstovavo Team Wellington, Premiership sužaidė penkerias rungtynes. Po keturiolikos turų ekipa buvo antroje vietoje. Finaliniame etape komanda iš pradžių pusfinalyje nugalėjo Hamilton Wanderers FC (4:1), o finalo rungtynėse 4:2 palaužė Auckland City ir tapo čempionais. Pusfinalyje vartus gynė Zekis Džounsas. Finalo rungtynėse dėl čempionų titulo ir vėl vartus gynė Džounsas.

Nuo 2021 m. vasaros atstovavo Haverfordwest County AFC (Velsas). 2022–2023 m. sezone klubas liko septintoje vietoje, tačiau laimėjo atkrintamąsias dėl vietos Europoje. Pateko į 2023–2024 m. Konferencijų lygos atrankos turnyrą. Burtai lėmė, kad „Shkendija“ iš Šiaurės Makedonijos tapo varžovais. Pirmosios rungtynės išvykoje baigėsi varžovų pergale 1-0. Atsakomosios rungtynės įvyko 2023 m. liepos 20 d. Kardife. Po pagrindinio laiko pirmavo velsiečiai (1-0), tad buvo žaidžiamas pratęsimas. Rezultatas nepakito ir rungtynių baigtis sprendėsi baudinių serijos metu. „Mėlynieji paukštukai“ baudinius mušė pirmieji. Seriją pradėjo Denas Hokinsas ir nepataikė, tačiau dramatiškoje ir permainingoje serijoje Velso klubui pavyko palaužti varžovus. Rungtynių didvyriu tapęs vartininkas atmušė net tris varžovų smūgius.

## Laimėjimai
; su Team Wellingtom
:  **Premiership čempionas (1x)**: 2020–2021 m.

**Asmeniniai**

## Išnašos

## Nuorodos
* SOCCERWAY
* Transfermarkt
* soccerpunter
Vilkyčių geležinkelio stotis

**Vilkyčių geležinkelio stotis** – geležinkelio stotis, veikianti Šilutės rajone, Saugų seniūnijoje, Vilkyčiuose, Klaipėdos–Šilutės geležinkelio linijoje, pusiaukelėje tarp Klaipėdos ir Šilutės. Stotis įsikūrusi už 0,5 km į rytus nuo kelio , 1 km į rytus nuo gyvenvietės centro. Stoties geležinkelio pervaža praeina kelias (Malūno g.), jungiantis Vilkyčius su Kebeliais, kuriuose įrengta autokroso Vilkyčių trasa. Stoties prieigose stūkso istoriniai nebeveikiančių malūno, pašto, užeigos namų pastatai.

Vilkyčių stotyje įrengta reikalinga infrastruktūra aptarnauti atvykstančius ir išvykstančius keleivius, priimti ir išduoti vagonų siuntas, leidžiamas sandėliuoti stoties atvirose aikštelėse. Pagal keleivių vežimo bendrovės „LTG Link“ 2023 m. eismo tvarkaraštį, keleiviniai vietinio susisiekimo traukiniai Vilkyčiuose sustojo kasdien iki 4–5 kartų, priklausomai nuo krypties ir savaitės dienos. Stoja keleiviniai traukiniai Klaipėda–Šilutė, prasilenkia vienkelės geležinkelio linijos traukiniai.

## Istorija

Stotis įrengta XX a. Tarpukariu Vilkyčių stoties viršininko padėjėju dirbo būsimojo Lietuvos prezidento A. Brazausko senelis Kazimieras Brazauskas (1863–1949).

1978 m. pastatytas dabartinis stoties pastatas, 2013 m. pradėti jo remonto darbų pirkimai. 2014 m. stoties lauko tualetas dėl susidėvėjimo pripažintas netinkamu naudoti.


Vilkyčiai, gel. stotis.JPG|Atnaujintas peronas, keleivių stoginė
Vilkyčiai, gel. stotis, bėgiai.JPG|Bėgiai traukiniams prasilenkti
Vilkyčiai, gel. stotis. Grafikas.JPG|Traukinių eismo tvarkaraštis, 2023 m.


## Šaltiniai
Kliošų parko kėnis

**Kliošų parko kėnis** – valstybės saugomas, išskirtinis kėnis, augantis Klaipėdos rajone, Priekulėje, Minijos upės kairiajame krante esančiame Kliošių (Kliošų) miško parke. Prie pietinio išvažiavimo iš Priekulės link Šilutės, kryžkelėje yra lankytino objekto rodyklė („Europinis kėnis“ 1 km). Paminklinis kėnis auga Parko gatvės gale, ties nr. 11, prie ūkinio pastato, buvusio peizažinio parko pakraštyje. Pažymėtas saugomo objekto ženklu. Pro medį veda takas link miške esančių kapinaičių, kabamojo pėsčiųjų tilto į Gropiškius.

Aplinkos ministro 2018 m. balandžio 16 d. įsakymu Nr. D1-300 Kliošų parko kėnis paskelbtas valstybės saugomu botaniniu gamtos paveldo objektu. Saugomų teritorijų kadastre ir informacinėje lentelėje pateikiami medžio duomenys: apimtis (1,3 m aukštyje) – 3,85 m, aukštis – 37 m.

## Taip pat skaitykite

* Kliošų parko bukas

## Šaltiniai
Jaropolecas

**Jaropolecas** () – kaimas Rusijoje, Maskvos srityje, Volokolamsko rajone, 13 km į šiaurės vakarus nuo Volokolamsko, dešiniajame stačiame Lamos upės krante.

Kaimą jungia tiesioginis autobusų susisiekimas su Maskvos (Tušinskaja metro stotis) ir Volokolamsko (autobusų ir geležinkelio stočių) miestais.

Nedidelis kaimas turi keletą lankytinų vietų. Iš jų žymiausios: Gončarovų dvaras ir Černyševo dvaras, Kazanės Dievo Motinos bažnyčia ir pirmoji Rusijoje kaimo hidroelektrinė.

Kaime palaidotas kazokų politinis ir karinis lyderis, dešiniojo kranto Ukrainos etmonas Petro Dorošenka.

## Istorija
Pirmą kartą buvo paminėtas 1135 m. kaip Kijevo didžiojo kunigaikščio Jaropolko II Vladimirovičiaus (1082–1139), Kijevo didžiojo kunigaikščio Vladimiro Monomacho sūnaus ir jo pirmosios žmonos, Anglijos princesės Gitos iš Vesekso (), įtvirtinta gyvenvietė Volokolamskio žemėse, naudota kaip gynybinis taškas prieš Novgorodo respubliką. Ant stataus Lamos kranto, toje vietoje, kur vėliau atsirado Gončarovų dvaras, Jaropolkas įrengė įtvirtinimus, kontroliavo svarbiausią to meto upės kelią iš Novgorodo žemių į Maskvą ir Riazanę, buvusį prekybos kelio nuo Baltijos jūros iki Juodosios ir Viduržemio jūros dalimi.

Tada kaimo teritorija buvo grynojo Volokolamsko Novgorodo žemių eksklavo, besiribojančio su Vladimiro-Suzdalės ir Smolensko kunigaikštystėmis, dalimi, dėl kurios XII–XIII amžiais kilo naugardiečių ir vladimiriečių ginčas.

XIII pabaigoje – XIV amžiaus pradžioje buvo jungtinėje Novgorodo ir Maskvos kunigaikštystės administracijoje, vėliau – Maskvos kunigaikštystėje.

Nuo 1462 m. Voloko dalinės kunigaikštystės sudėtyje, nuo 1513 m. priklausė Maskvos kunigaikštystei, nuo 1519 m. – Staricos kunigaikštystei.

Galiausiai, 1574 m. teritorija atiteko Maskvai.

1684 m. birželio 25 d. carienės-regentės Sofijos Aleksejevnos dekretu, Jaropolecas su Spasko, Suvorovo, Nikolskio, Begunovo (Archangelsko) kaimais atiteko buvusiam Ukrainos dešiniojo kranto etmonui (1665–1676 m.), o vėliau (1679–1682 m.) – Chlynovo (Vjatkos) gubernatoriui Petrui Dorošenkai (1627–1697 m.).

XVIII–XIX a. Jaropolecas priklausė grafų Černyševų giminei. Garsusis poetas Aleksandras Puškinas kelis kartus lankėsi pas uošvę Gončarovų dvare.

1920 m. Leninas ir Krupskaja atvyko į Jaropolecą. Jų atvykimas buvo siejamas su pirmosios Rusijoje kaimo hidroelektrinės statyba. Antrojo pasaulinio karo metu pastaroji buvo sunaikinta vokiečių (1941 m.), o atkurta 1980 m. kaip istorijos paminklas.

Iki 1929 m. buvo Jaropolio apskrities centras. Didžiojo Tėvynės karo metu Jaropoleco apylinkėse vyko įnirtingi mūšiai.

1957 m. Gončarovų dvaro teritorijoje buvo nufilmuotas filmas „Ant grafų paveldo griuvėsių“ (), o 1990-ųjų pabaigoje – filmas „Repete“ ( (paskutinis Vsevolodo Larionovo darbas).

## Šaltiniai
The Baltic Times

**The Baltic Times** – nepriklausomas mėnesinis laikraštis, kuriame rašoma apie naujausius Estijos, Latvijos ir Lietuvos politinius, ekonominius, verslo ir kultūrinius įvykius.

Sukurtas 1996 m. sujungus laikraščius „Baltic Independent“ ir „Baltic Observer“. Laikraštis, kurio biurai yra Taline ir Vilniuje, o pagrindinė būstinė – Rygoje, išlieka vieninteliu anglų kalba leidžiamu laikraščiu ir internetiniu laikraščiu, aprėpiančiu visas tris Baltijos šalis.

1996–2012 m. „The Baltic Times“ buvo leidžiamas kas savaitę, o nuo 2012 m. iki 2013 m. rugsėjo – du kartus per mėnesį.

## Išnašos

## Nuorodos
* „The Baltic Times“ oficialus tinklalapis
Viktė Ažukaitė

**Viktė Ažukaitė** (g. 1996 m. balandžio 18 d.) – lietuvių fechtuotoja, daugkartinė nacionalinė čempionė. Atstovauja Kauno Gaja – Dvikova klubui.

## Biografija
2015 m. debiutavo pasaulio čempionate, kuriame užėmė 140-ą vietą.
 
2017 m. pasaulio fechtavimo čempionato kavlifikacijoje liko 107 vietoje ir į atkrentamųjų etapą nepateko. 2018 m. pasaulio fechtavimo čempionate liko 66-a individualioje rungtyje, o komandinėje įskaitoje kartu su Lietuvos nacionaline moterų špagos komanda užimta 24-oji vieta.

2022 m. pasaulio fechtavimo čempionate Ažukaitė kvalifikacijoje laimėjo penkias kovas ir su 20-u rezultatu pateko į atkrentamųjų etapą. Trečiajame etape lietuvė rezultatu 15-14 įveikė Kazachijos atstovę Sofiya Nikolaichuk, bet vėliau pralaimėjo kinei Sheng Lin ir bendroje įskaitoje liko 41-a.

Savo debiutinėse 2023 m. Europos žaidynėse Ažukaitė neįvaikė kvalifikacinio etapo.

## Šaltiniai
Muchafaza

**Muchafaza** () – daugelio arabų valstybių didžiausias administracinis teritorinis vienetas. Į muchafazas suskirstytas Bahreinas, Egiptas, Irakas, Jemenas, Jordanija, Kuveitas, Libanas, Omanas, Palestina ir Sirija. 1963–1983 m. į muchafazas buvo skirstoma ir Libija. Pagrindiniai Saudo Arabijos administraciniai vienetai – regionai – yra suskirstyti į muchafazas.

Terminas „muchafaza“ kartais verčiamas kaip „gubernija“ arba „provincija“.

## Muchafazos
*Bahreino muchafazos
*Egipto muchafazos
*Irako muchafazos
*Jemeno muchafazos
*Jordanijos muchafazos
*Kuveito muchafazos
*Libano muchafazos
*Libijos muchafazos (istorinės)
*Omano muchafazos
*Palestinos muchafazos
*Saudo Arabijos muchafazos (II lygio)
*Sirijos muchafazos

## Šaltiniai
Tania Mallet

**Tania Malet** (; 1941 m. gegužės 19 d. – 2019 m. kovo 30 d.) buvo anglų modelis ir aktorė, geriausiai žinoma vaidmeniu filme apie agentą 007 Džeimsą Bondą „Auksapirštis“.

## Biografija
Tania gimė Blekpulyje, iš Rusijos kilusios aristokratės Olgos Mironovos ir jos vyro, anglo milijonieriaus Henry Mallet šeimoje. Ji yra garsios britų aktorė Helen Mirren pusseserė: šios tėvas ir Tanios motina buvo brolis ir sesuo. Tanios senelis buvo Rusijos pasiuntiniu Didžiojoje Britanijoje ir po Rusijos revoliucijos nusprendė negrįžti į gimtinę. Jos tėvai vėliau išsiskyrė ir motina ištekėjo už George Dawson, kuris po kurio laiko buvo nuteistas 3 metus kalėti už sukčiavimą.

1957 m., būdama 16 metų, Tania ėmė lankyti Lucy Clayton modelių mokyklą ir greitu metu buvo viena žinomiausių šalies manekelių. 1961 m. ją buvo galima išvysti dokumentinaime filme apie manekenes „Girls Girls Girls!“ 1963 m. ji nesėkmingai dalyvavo atrankoje į antrąjį bondiados filmą „Iš Rusijos su meile“: nors ir būdama rusų kilmės, ji nebuvo atrinkta vaidinti rusę Tatjaną Romanovą dėl savo akcento  (vaidmuo atiteko italei Danielai Bjanki). Vis tik po metų Tania gavo vaidmenį trečiojoje serijos juostoje „Auksapirštis“, kur įkūnijo Tilę Masterson: keršto siekiančią merginą, kurios sesuo Džilė Masterson (akt. Shirley Eaton) buvo nužudyta. Vaidmuo jai buvo pasiūlytas po to, kai kažkas atsiuntė jos, dėvinčios bikini, nuotrauką prodiuseriui Albert R. Broccoli. 

Tuo metu ji uždirbdavo 2 tūkstančius svarų per savaitę kaip modelis, tačiau, norėdama paeksperimentuoti, ėmėsi vaidmens, už kurį gavo 150 svarų per savaitę. Būtent atlyginimo skirtumas ir lėmė, kad Tania nesusidomėjo aktoryste ir toliau dirbo modelio darbą. Antrasis ir paskutinis jos pasirodymas ekrane buvo 1976 m. serialo „Keršytojai“ viename iš epizodų. 

Tania buvo ištekėjusi 2 kartus, tačiau apie pirmąją santuoką žinių nėra. Su antruoju vyru Simonu Radcliffu ji gyveno iki šio mirties 2016 m. Ji pati mirė 2019 m., sulaukusi 77 metų amžiaus. 

## Nuorodos

* IMDb profilis

## Šaltiniai
Sarah Bolger

**Sara Boldžer** (; g. 1991 m. vasario 28 d. Dubline) – airių aktorė. 

Mokėsi teatro mokykloje „The Young People‘s Theatre“ Dubline. Kine pirmą kartą nusifilmavo būdama 8 metų amžiaus. 2002 m. ji kartu su jausnesne seserimi Emma (g. 1996) vaidino filme „In America“ apie airių emigrantus. Filmas buvo nominuotas Oskarui 3 kategorijose.

2008–2010 m. filmavosi TV seriale „Tiudorų dinastija“, o 2015–2017 m. – „Into the Badlands“. 

## Dalinė filmografija
* In America (2002)
* Tiudorų dinastija (2008–2010)
* Iron Cross (2009)
* The Moth Diaries (2011)
* Once Upon a Time (2012–2015)
* Crush (2013)
* Into the Badlands (2015–2017)
* My All American (2015)
* Gerą moterį sunku rasti (2019)

## Pagrindiniai apdovanojimai
* Satelito apdovanojimas (nominacija) – geriausia antrojo plano aktorė (2004)
* Gold Derby Awards (nominacija) – proveržio vaidmuo (2004)
* Critics Choice Awards (nominacija) – geriausia jauna aktorė (2004)
* Berlyno kino festivalis (nominacija) – kylanti žvaigždė (2009)
* Irish Film ant Television Awards – geriausia antrojo plano aktorė (2010)
* Screamfest – geriausia aktorė (2019)

## Nuorodos

* IMDb profilis

## Šaltiniai
Elenoire Casalegno

**Elenora Kazaleno** (; g. 1976 m. gegužės 28 d. Savonoje) – italų TV laidų vedėja.

## Biografija
1994 m. ji laimėjo grožio konkursą „Look of the Year“ ir tapo modeliu „Elite Model Management“. Tais pačiais metais ji debiutavo ir televizijoje, kanale „Italia 1“ vesdama muzikinį šou „Jammin‘“. Per savo karjerą televizijoje, ji dirbo įvairiuose kanaluose, vedė pokalbių laidą apie sportą „Pressing“ kartu su Raimondo Vianello, taip pat muzikines laidas „Tribe“ ir „Super“. 1998 m. ji nusifilmavo juostoje „Paparazzi“, kurioje vaidino save, o 1999 m. – seriale „S.P.Q.R.“.

Elenorai kartu su tėvais priklauso viešbutis istoriniame Ravenos centre, tai pat su buvusiu ilgamečiu partneriu Omar Pedrini – vyno gamybos linija.

2014–2017 m. buvo ištekėjusi už TV kanalo „Rete 4“ vadovo Sebastiano Lombardi. Prieš tai ji buvo pora su meno kritiku Vittorio Sgrabi, muzikantu DJ Ringo (su juo turi dukterį Swami, g. 1999), verslininkais Omar Pedrini ir Daniele Bossari.

## Filmografija
* Paparazzi (1998)
* S.P.Q.R. (1998, serialas)
* Raccontami una storia (2006)

## Nuorodos

* IMDb profilis

## Šaltiniai
Dmitri Mandrîcenco

**Dmitrijus Mandričenka** (*Dmitri Mandrîcenco*; g. 1997 m. gegužės 13 d.) – futbolininkas iš Moldavijos, saugas. Taip pat turi Ukrainos pilietybę.

## Karjera
Futbolininko karjerą pradėjo Tiraspolio „Sheriff“ jaunimo sistemoje. Rungtyniavo Moldovos, Ukrainos ir Sakatvelo klubuose.

2015 m. pasirašė sutartį su Tiraspolio „Dinamo-Auto“.

2017 m. perėjo į FC Spicul Chișcăreni.

2018–2020 m. atstovavo FC Sfîntul Gheorghe. Nuomos pagrindais žaidė FC Tighina.

2021 m. persikėlė į FC Saburtalo T'bilisi (Gruzija).

2022 m. pasirašė sutartį su FK Inhulec. Nuomos pagrindais rungtyniavo Motor Lublin.

### DFK Dainava
2023 m. liepos 22 d. tapo žinoma, kad žaidėjas atstovaus Alytaus „Dainavai“. Sutartis pasirašyta iki A lyga sezono pabaigos.

2023 m. rugpjūčio 4 d. debiutavo A lygos rungtynėse prieš FK Sūduva. Pasirodė mačo pabaigoje ir žaidė iki finalinio švilpuko. Varžovai nugalėjo alytiškius rezultatu 2-0.

2023 m. rugpjūčio 26 d. pelnė įvartį A lygos rungtynėse prieš FC Hegelmann. Varžovai pirmavo rezultatu 2-0, o Mandričenka sušvelnino rezultatą. Galutinis mačo rezultatas 2-1 FC Hegelmann naudai.

2024 m. lapkričio 9 d. pelnė įvartį A lygos rungtynėse prieš FA Šiauliai ir svarbiai prisidėjo prie alytiškių pergalės prieš varžovus rezultatu 3-2. Ši pergalė galutinėje komandų rikiuotėje leido dzūkams pakilti į ketvirtą vietą.

### Batumio „Dinamo“
2025 m. sausio mėn. persikėlė į Batumio „Dinamo“ (Sakartvelas).

## Rinktinė
Atstovavo įvairaus amžiaus Moldovos jaunimo bei nacionalinei rinktinėms.

2022 m. sausio 18 d. debiutavo Moldovos rinktinėje draugiškose rungtynėse prieš Ugandą (2:3), kuriose įmušė įvartį.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive